PATVIRTINTA

 mokyklos direktoriaus

 2018 m. rugpjūčio 31 d.

 įsakymu Nr. V-67

**KELMĖS RAJONO ELVYRAVOS PAGRINDINĖS MOKYKLOS**

**KORUPCIJOS PREVENCIJOS PROGRAMA 2018–2020 METAMS**

**I SKYRIUS**

**BENDROSIOS NUOSTATOS**

1. Kelmės rajono Elvyravos pagrindinės mokyklos 2018 – 2020 metų korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Kelmės rajono Elvyravos pagrindinėje mokykloje.

2. Pagrindinės programoje vartojamos sąvokos:

**Korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

**Korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

**II SKYRIUS**

**PROGRAMOS TIKSLAI IR UŽDAVINIAI**

3.Programos tikslai:

3.1. formuoti pilietinę antikorupcinę poziciją ir didinti teisinį sąmoningumą;

3.2. atskleisti priežastis ir sąlygas korupcijai pasireikšti mokykloje ir jas šalinti;

3.3. užtikrinti skaidrią ir veiksmingą veiklą mokykloje.

4. Programos uždaviniai:

4.1. mažinti korupcijos pasireiškimo galimybių atsiradimą;

4.2. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

4.3. didinti antikorupcinio švietimo sklaidą mokykloje, supažindinti su korupcijos reiškiniu: esme, priežastimis, pasekmėmis;

4.4. skatinti nepakantumą korupcijos reiškiniams;

4.5. ugdyti jaunų žmonių antikorupcines nuostatas, nepakančią korupcijos augimui pilietinę poziciją;

4.6. ugdyti mokinių bendrąsias kompetencijas, vertybines nuostatas: pagarbą demokratijos vertybėms, neabejingumą viskam, kas vyksta šalia, sąžiningumą, atsakomybę už veiksmus ir poelgius;
4.7. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**III SKYRIUS**

**KORUPCIJOS PREVENCIJOS PRINCIPAI**

5. Korupcijos prevencija įgyvendinama vadovaujantis šiais principais:

5.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

5.2. visuotinio privalomumo – korupcijos prevencijos subjektais gali būti visi asmenys;

5.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**IV SKYRIUS**

**SIEKIAMI REZULTATAI IR VERTINIMO KRITERIJAI**

6. Siekiami rezultatai:

6.1. didinti nepakantumą korupcijai;

6.2. gerinti korupcijos prevencijos organizavimą mokykloje;

6.3. didinti visuomenės pasitikėjimą mokykla;

7. Programos rezultatyvumas nustatomas vadovaujantis kiekybės ir kokybės rodikliais:

7.1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

7.2. įvykdytų programos įgyvendinimo plano priemonių skaičius;
 7.3. atliktų korupcijos pasireiškimo tikimybės vertinimų skaičius;
 7.4. asmenų, pranešusių apie korupcijos pobūdžio teisės pažeidimus, skaičiaus pokytis;
 7.5. oficialių pranešimų apie įtariamus pažeidimus ir ištirtų pažeidimų santykis;
 7.6. organizuotų seminarų, mokymų ir dalyvavusių juose asmenų skaičius.
 8. Kiekviena Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**V SKYRIUS**

**PROGRAMOS ADMINISTRAVIMAS**

9. Programai įgyvendinti sudaromas Programos įgyvendinimo priemonių planas (priedas), kurio priemonių įvykdymo laikotarpis sutampa su programos įgyvendinimo pradžia ir pabaiga.
 10. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.
 11. Už Programos priemonių plano įgyvendinimo kontrolę atsakingas mokyklos direktoriaus paskirtas asmuo už korupcijos prevenciją.
 12. Mokyklos prevencijos programą tvirtina mokyklos direktorius.

**VI SKYRIUS**

**BAIGIAMOSIOS NUOSTATOS**

 13. Ši programa įsigalioja nuo 2018 m. rugsėjo 1 d.
 14. Programa įgyvendinama pagal Programos įgyvendinimo priemonių planą.
 15. Už Programos įgyvendinimą atsakingi Programos priemonių plane nurodyti vykdytojai.
 16. Programa skelbiama mokyklos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KELMĖS RAJONO ELVYRAVOS PAGRINDINĖ MOKYKLA**

**KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS 2018–2020 METAMS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdytojai | Vykdymo laikas | Laukiami rezultatai |
| 1 | 2 | 3 | 4 | 5 |
| 1. | Organizuoti susitikimus su STT darbuotojais, vykdančiais korupcijos prevenciją | Edmundas Urbutis | Kiekvienais metais | Darbuotojai ir mokiniai įgis daugiau žinių apie korupcijos žalą valstybei ir visuomenei |
| 2. | Sudaryti sąlygas darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais | Direktorė | Pagal poreikį 2018–2020 m. | Pagerės žinių kokybė apie korupcijos prevenciją |
| 3. | Organizuoti Tarptautinės antikorupcijos dienos renginius mokykloje | Edmundas Urbutis | 2018–2020 m. m. gruodžio mėn. | Susiformuos antikorupcinės nuostatos, nepakanti korupcijos augimui pilietinė pozicija |
| 4. | Antikorupcinio švietimo temas integruoti į pilietinio ugdymo, istorijos, etikos mokomuosius dalykus ir klasių auklėtojų veiklą  | Kiekvienais metais iki rugsėjo 10 d. | Rasa Skrodenienė | Ugdomos antikorupcinės nuostatos |
| 5. | Kontroliuoti, ar laiku pateikiamos privačių interesų deklaracijos | Kiekvienais metais II ketvirtį | Direktorė | Kontroliuojami privatūs interesai |
| 6. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones. Pagal poreikį atnaujinti galiojančias taisykles ir tvarkas |

|  |  |
| --- | --- |
| Kiekvienais metais III ketvirtį |  |

 | Direktorė | Apibrėžtos antikorupcinės nuostatos bei teisinės atsakomybės priemonės darbuotojų pareigybėse |
| 7. | Mokyklos bendruomenės informavimas apie mokyklos ugdomąją, finansinę ir ūkinę veiklą | Kiekvienais metais | Direktorė | Informuojami mokyklos bendruomenės nariai apie mokyklos veiklą |
| 8. | Esant būtinybei  papildyti Mokyklos korupcijos prevencijos programą | Kiekvienais metais | Edmundas Urbutis | Veiksminga korupcijos prevencijos programa |
| 9. | Teisės aktų nustatyta tvarka interneto svetainėje skelbti informaciją apie numatomus, vykdomus viešuosius pirkimus ir jų rezultatus | Nuolat  | Direktorė | Užtikrintas viešųjų pirkimų skaidrumas; visuomenė informuota apie planuojamus ir įvykdytus pirkimus |

Asmuo, atsakingas už korupcijos prevenciją ir korupcijos prevencijos kontrolės vykdymą mokykloje – Edmundas Urbutis, istorijos ir pilietiškumo pagrindų mokytojas.

Susidūrus su korupcijos apraiškomis Kelmės rajono Elvyravos pagrindinėje mokykloje, kreiptis el. paštu: edmurb@gmail.com.